Ayrton Senna

Ayrton Senna da Silva (Ayrton Senna), naixiu de São Paulo (Estau de São Paulo, Brasil) o 21 de marzo de 1960 y muerto en Bolonya (Emilia-Romanya, Italia) l'1 de mayo de 1994, estió un piloto automovilistico brasilero que aconsiguió estar Campión d'o Mundo de Formula 1 en 1988, 1990 y 1991.

Ayrton estió aclamau per la suya extraordinaria capacidat pa aconseguir lo maximo rendimiento a los coches con a pista mullada, aconseguindo superar en estas condicions a pilotos con autos superiors en prestacions. Yera reconoixiu prencipalment per la suya conducción veloz, mexclada con una buena execución tecnica y agresiva tanto en clasificación como en as cursas. Mantenió una intensa rivalidat con o piloto francés Alain Prost mientres gran parte d'a suya vida esportiva, incluyius dos anyos como companyers d'equipo en McLaren, la suya rivalidat estió una d'as mayors d'a historia d'a Formula 1.

Morió luego d'un accident mientres lo trascurso d'o Gran Premio de San Marino en a edición de 1994 a causa d'un fuerte choque sufierto per una salida de pista en una curva conoixida como Tamburello d'o Autodromo Enzo y Dino Ferrari.

 Vinclos externos 

Categoría:Pilotos de Formula 1 de Brasil
Categoría:Campions d'o Mundo de Formula 1
Categoría:Naixius de São Paulo
Categoría:Muertos en Bolonya
Categoría:1960 (naixencias)
Categoría:1994 (muertes)